CELEX: 62010TN0067
Language: sl
Date: 2010-02-17 00:00:00
Title: Zadeva T-67/10: Tožba, vložena 17. februarja 2010 – Španija proti Komisiji

17.4.2010   
            
            
               SL
            
            
               Uradni list Evropske unije
            
            
               C 100/60
            
         Tožba, vložena 17. februarja 2010 – Španija proti Komisiji
   (Zadeva T-67/10)
   2010/C 100/88
   Jezik postopka: španščina
   
      Stranki
   
   
      Tožeča stranka: Kraljevina Španija (zastopnik: M. Muñoz Pérez)
   
      Tožena stranka: Evropska komisija
   
      Predlog tožeče stranke
   
   
               —
            
            
               Odločba Komisije C(2009) 9827 konč. z dne 10. decembra 2009 o uporabi finančnih popravkov v zvezi s pomočjo usmerjevalnega oddelka EJKUS, za operativni program CCI 2000.ES.16.1.PO.007 (Španija, Kastilja in Leon) iz naslova ukrepa izboljšanja predelave in trženja kmetijskih proizvodov, naj se razglasi za nično in
            
         
               —
            
            
               toženi instituciji naj se naloži plačilo stroškov.
            
         
      Tožbeni razlogi in bistvene trditve
   
   Kraljevina Španija navaja dva razloga za razglasitev ničnosti te odločbe:
   
                
            
            
               Prvi razlog je kršitev zaradi nepravilne uporabe člena 39 Uredbe (ES) št. 1260/1999 (1), saj naj nepravilnosti, ki naj bi bile razlog za finančni popravek Komisije, ne bi obstajale, ker so španski organi sistematično in pred dodelitvijo subvencij nadzirali izpolnjevanje zahtev za dodelitev subvencij, določenih v členih 26 in 28 Uredbe (ES) št. 1257/1999 (2). Poleg tega, v nasprotju s tem, kar navaja Komisija v izpodbijani odločbi, namen načrta nadzora, ki so ga španski organi sprejeli po inšpekciji, ni bil naknadno popraviti neizvedbo nadzorov, temveč izključno preveriti njihovo učinkovitost.
            
         
                
            
            
               Drugi razlog je kršitev načela sorazmernosti, določenega v členu 39(3) Uredbe (ES) št. 1260/1999 v zvezi s smernicami glede načel, meril in odstotkov, ki jih uporabljajo službe Komisije za določitev finančnih popravkov, določenih v členu 39(3) uredbe (ES) št. 1260/1999, glede na to, da bi bile nepravilnosti, ki jih je Komisija presojala – tudi če bi obstajale, kar tožeča država zanika – le podlaga za uvedbo finančnega popravka v takem obsegu, ki bi bil sorazmeren s škodo, nastalo za sklade Unije in zato nižji od določenih 5 %.
            
         
      (1)  Uredba Sveta (ES) št. 1260/1999 z dne 21. junija 1999 o splošnih določbah o Strukturnih skladih (UL L 161, 26.6.1999, str. 1).
   
      (2)  Uredba Sveta (ES) št. 1257/1999 z dne 17. maja 1999 o podpori za razvoj podeželja iz Evropskega kmetijskega usmerjevalnega in jamstvenega sklada (EKUJS) ter o spremembi in razveljavitvi določenih uredb (UL L 160, 26.6.1999, str. 80).